CELEX: 32016D1030
Language: et
Date: 2016-06-23 00:00:00
Title: Komisjoni rakendusotsus (EL) 2016/1030, 23. juuni 2016, millega muudetakse otsuse 2004/211/EÜ I lisa seoses Liibanoni kohta tehtud kandega loetelus, kuhu on kantud sellised kolmandad riigid ja nende territooriumide osad, millest liikmesriigid lubavad importida elushobuslasi ning hobuslaste spermat, munarakke ja embrüoid (teatavaks tehtud numbri C(2016) 3778 all) (EMPs kohaldatav tekst)

25.6.2016   
            
            
               ET
            
            
               Euroopa Liidu Teataja
            
            
               L 168/17
            
         KOMISJONI RAKENDUSOTSUS (EL) 2016/1030,
   23. juuni 2016,
   millega muudetakse otsuse 2004/211/EÜ I lisa seoses Liibanoni kohta tehtud kandega loetelus, kuhu on kantud sellised kolmandad riigid ja nende territooriumide osad, millest liikmesriigid lubavad importida elushobuslasi ning hobuslaste spermat, munarakke ja embrüoid
   
      
         (teatavaks tehtud numbri C(2016) 3778 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse, (1) eriti selle artikli 17 lõike 3 punkti a,
   võttes arvesse nõukogu 30. novembri 2009. aasta direktiivi 2009/156/EÜ hobuslaste liikumist ja kolmandatest riikidest importimist reguleerivate loomatervishoiunõuete kohta, (2) eriti selle artikli 12 lõikeid 1 ja 4 ning artikli 19 sissejuhatavat lauset ning artikli 19 punkte a ja b,
   ning arvestades järgmist:
   
               (1)
            
            
               Direktiivis 2009/156/EÜ on kehtestatud elushobuslaste liitu importimist reguleerivad loomatervishoiunõuded. Dokumendis on muu hulgas sätestatud, et hobuslaste import liitu on lubatud ainult sellistest kolmandatest riikidest, kus ei ole kuue kuu jooksul esinenud malleust.
            
         
               (2)
            
            
               Komisjoni otsusega 2004/211/EÜ (3) on kehtestatud loetelu kolmandatest riikidest või, kui kohaldatakse piirkondadeks jaotamist, nende osade loetelu, millest liikmesriigid peavad muu hulgas lubama registreeritud hobuste ajutist importi, korduvat sissetoomsit pärast ajutist eksporti ja importi.
            
         
               (3)
            
            
               Pärast malleuse tuvastamist 2011. aastal Liibanonis peatas komisjon rakendusotsusega nr 2011/512/EL (4) registreeritud hobuste importimise Liibanonist. 2016. aasta mais esitas Liibanon tõendid selle kohta, et kõnealune haigus on edukalt likvideeritud ja pärast 23. augustil 2011. aastal kinnitatud viimast haigusjuhtumit pole kogu hobuslaste populatsiooni pideva järelevalve ajal ilmnenud uusi juhtumeid.
            
         
               (4)
            
            
               Kuna viimase malleuse juhtumi esinemisest Liibanonis on möödunud rohkem kui kuus kuud, on asjakohane lubada registreeritud hobuste ajutist importi, korduvat sissetoomist pärast ajutist eksporti ning importi asjaomasest riigist. Otsuse 2004/211/EÜ I lisa kannet Liibanoni kohta tuleks seega vastavalt muuta.
            
         
               (5)
            
            
               Seepärast tuleks otsust 2004/211/EÜ vastavalt muuta.
            
         
               (6)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2004/211/EÜ I lisas asendatakse Liibanoni käsitlev kanne järgmisega:
   
      
                  „LB
               
               
                  Liibanon
               
               
                  LB-0
               
               
                  Kogu riik
               
               
                  E
               
               
                  X
               
               
                  X
               
               
                  X
               
               
                  —
               
               
                  —
               
               
                  —
               
               
                  —
               
               
                  —
               
               
                  —“
               
               
                   
               
            
   Artikkel 2
   Käesolev otsus on adresseeritud liikmesriikidele.
   
      Brüssel, 23. juuni 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 268, 14.9.1992, lk 54.
   
      (2)  ELT L 192, 23.7.2010, lk 1.
   
      (3)  Komisjoni 6. jaanuari 2004. aasta otsus 2004/211/EÜ, millega kehtestatakse kolmandate riikide ja nende territooriumi osade loetelu, millest liikmesriigid lubavad importida elushobuslasi ning hobuslaste spermat, munarakke ja embrüoid, ning millega muudetakse otsuseid 93/195/EMÜ ja 94/63/EÜ (ELT L 73, 11.3.2004, lk 1).
   
      (4)  Komisjoni 18. august 2011. aasta rakendusotsus 2011/512/EL, millega muudetakse otsuse 2004/211/EÜ I lisa seoses Bahreini ja Liibanoni kohta tehtud kannetega loetelus, kuhu on kantud sellised kolmandad riigid ja nende osad, millest on lubatud tuua liitu elushobuslasi ning hobuslaste spermat, munarakke ja embrüoid (ELT L 214, 19.8.2011, lk 22).